Gazdasági és humán érdek a GMO-mentesség
Élelmiszer-biztonsági és környezeti szempontból is kockázatokat rejt a génmódosított növények termesztése – állítja dr. Roszik Péter, a mosonmagyaróvári egyetemi kar címzetes egyetemi docense, a Nyugat-dunántúli Biokultúra Egyesület elnöke.
A szakember elmondta: a génmódosítás-mentes növényeket egész Európában kiemelt termékként kezelik, ezért mezõgazdasági érdek és piaci elõny Magyarország számára ennek megtartása. A genetikailag módosított növények az adott fajra nem jellemzõ génszakaszokat tartalmaznak, amik baktériumok és virágos növények örökítõanyagából kerülnek be a szervezetbe.
Dr. Roszik Péter kiemelte: vizsgálatok bizonyítják, hogy a GMO-s növények allergizáló hatásúak lehetnek és gyengíthetik az immunrendszert is. Kockázatot jelent, hogy a mikroszervezetek – baktériumok – módosulhatnak, felvehetik a mesterséges géneket.
Ennek következményei beláthatatlanok. További veszélyt jelent, hogy a pollenszóródás miatt a génmódosított növények környezete is átalakul, ez a folyamat pedig visszafordíthatatlan. A szakember szerint a GMO-növények az atomenergiánál is nagyobb kockázatot jelentenek.
Mosonmagyaróvár mosonmagyaróvári hírek mezõgazdaság